open-index/open-wikipedia-markdown huggingface dataset:
Beşiktaş J.K. (baloncesto)

O **Beşiktaş Basketbol** é un equipo de baloncesto turco que actualmente compite na Basketbol Süper Ligi, máxima categoría deste deporte en Turquía, e na Eurocup. O equipo ten a súa sede en Istanbul e pertence á sociedade deportiva Beşiktaş Jimnastik Kulübü. Disputa os seus partidos no Sinan Erdem Spor Salonu, cunha capacidade para 16.500 espectadores.

## Historia 
A sección de baloncesto do club creouse en 1933, desaparecendo en 1936 para regresar en 1940. O seu maior éxito conseguiuno en 1975, gañando por primeira e única vez a Liga Turca. En 1988 descende a segunda división, mais recuperou a súa praza na primeira categoría ao ano seguinte. En 1997 volve descender, mais debido aos problemas económicos do equipo Yildrimspor, consegue manter a categoría.

Nos últimos anos, os seus mellores resultados obtívoos en 2005, cando chegou á final da liga, sendo derrotado polo Efes Pilsen S.K., e en 2008, cando acabou líder da liga regular, caendo en semifinais finalmente ante o Turk Telecom.

## Palmarés 
### Campeticións europeas 
**EuroChallenge**
* **Campións (1)**: 2012

### Competicións domésticas 
**Liga De Turquía**
* **Campións (2)**: 1975, 2012
* *Subcampións (7):* 1972, 1976, 1977, 1982, 1983, 2005, 2017
**Copa**
* **Campións (1)**: 2012
* *Subcampións (3):* 1971, 1973, 2011
**Supercopa**
* **Campións (1)**: 2012
* *Subcampións (1):* 1987

## Notas 
## Véxase tamén 
### Ligazóns externas 
* Web oficial
* Páxina do equipo en Eurobasket.com
A Xesteira, Caaveiro, A Capela

**A Xesteira** é un lugar da parroquia de Caaveiro no concello coruñés da Capela na comarca do Eume. Tiña 2 habitantes no ano 2010 segundo datos do Instituto Nacional de Estadística dos cales eran 1 home e 1 muller. Non obstante, en 2024 xa estaba deshabitado.

## Notas 
## Lugares e parroquias 
### Lugares de Caaveiro 
### Parroquias da Capela
KK Neptūnas

O **Krepšinio Klubas Neptūnas** (en galego: Club Baloncesto Neptuno) é un equipo de baloncesto profesional da cidade de Klaipėda (Lituania), sendo o mellor club de dita cidade. Actualmente compite na Lietuvos Krepšinio Lyga e na Liga Báltica.

O club toma o seu nome do deus do mar da mitoloxía romana Neptuno (en latín: Neptūnus).

## Véxase tamén 
### Ligazóns externas 
* Páxina oficial do Neptūnas
Galería de imaxes de Camelle, Camariñas

O Espírito Santo de Camelle é unha parroquia do concello de Camariñas

## O museo de Man

Ficheiro:Museo de Man, Camelle, Camariñas, Galiza 01.jpg
Ficheiro:Museo de Man, Camelle, Camariñas, Galiza 02.jpg
Ficheiro:Museo de Man, Camelle, Camariñas, Galiza 03.jpg
Ficheiro:Museo de Man, Camelle, Camariñas, Galiza 04.jpg
Ficheiro:Museo de Man, Camelle, Camariñas, Galiza 05.jpg

## Véxase tamén
*Galería de imaxes de Camariñas
Vigo Stick C.H.

O **Vigo Stick Club de Hóckey** ou **Toshiba Vigo Stick C.H.** por motivos de patrocinio é un equipo de hóckey a patíns da cidade de Vigo. O club naceu en 2001 froito das boas relacións entre o Traviesas e o F.C. Barcelona.

## Traxectoria
O club fundouse en 2001 trala cesión dunha praza para xogar na Primeira División por parte do FC Barcelona a un equipo vigués polas boas relacións entre o club catalán e o Traviesas H.C. a raíz da organización do Torneo Cidade de Vigo por parte do club olívico. O club competiu na segunda categoría do hóckey a patíns español entre as tempadas 2001-02 e a 2003-04, cando acadou o ascenso á OK Liga logo de finalizar na 5ª posición. O club olívico permaneceu unha tempada na máxima categoría do hóckey a patíns español, trala que descendería novamente ao finalizar a liga na 14 posición cun rexistro de 8 vitorias, 7 empates e 15 derrotas.

A segunda etapa do club galego na Primeira División foi fugaz, xa que acadou novamente o ascenso á OK Liga a finais da tempada 2005-06 finalizando cun balance de 21 vitorias, 1 empate e 8 derrotas, polo que esta etapa tan só durou un ano. Logo deste ascenso o Vigo Stick permaneceu novamente un ano na máxima categoría do hóckey a patíns español, aínda que o seu novo paso pola máxima categoría foi igual de fugaz que a súa anterior etapa da Primeira División, xa que finalizaba a liga na 15ª posición, o que levou os vigueses á perda da categoría.

O 2 de febreiro de 2009, o exfutbolista do Celta de Vigo Míchel Salgado presentouse como novo presidente da entidade co propósito de asumir a débeda do club e coa intención de que Vigo recuperara un posto na elite do hóckey a patíns estatal. Porén, a situación do equipo non mellorou, o que motivou a saída de numerosos xogadores, que acusaron ao presidente de non exercer como tal e de mentir en reiteradas ocasións. En decembro dese mesmo ano, o Vigo Stick era duramente sancionado logo de non comparecer no partido de Primeira División que o enfrontaría ao C.H. Mataró en terras catalás, a Comité Nacional de Competición e Disciplina Deportiva da Real Federación Española de Patinaxe (FEP) sancionaba ao club olívico cunha multa de 3001 €, co pago ao equipo de Mataró dos gastos motivados pola apertura da pista, así como os gastos da arbitraxe, o que agravou a xa feble situación económica do club e que xa motivara a saída do equipo do coruñés Josama Alén por falta de pagamentos.

## Notas 
## Véxase tamén
### Outros artigos
*Traviesas H.C.
Tofaş S.K.

O **Tofaş Spor Kulübü** é un club profesional de baloncesto da cidade de Bursa, Turquía. O equipo compite na TB2L, a segunda categoría do baloncesto turco. Disputa os seus partidos no Tofaş Nilüfer Spor Salonu con capacidade para 7.500 espectadores. O equipo está patrocinado polo fabricante automolístico Tofaş.

## Historia 
En 2000 o club conseguiu o seu segundo título de Liga consecutivo e segundo da súa historia.

## Palmarés 
### Campeticións europeas 
* **Copa Korać**:
* *Subcampións (1)*: 1997

### Competicións dométiscas 
**Liga de Turquía**
* **Campións (2)**: 1999, 2000
* *Subcampións (3)*: 1978, 1991, 2018
**Copa de Turquía**
* **Campións (3)**: 1993, 1999, 2000
* *Subcampións (1)*: 2018
**Supercopa**: 
* **Campións (1)**: 1999
* *Subcampións (2)*: 1991, 1993

## Véxase tamén 
### Ligazóns externas 
* Site oficial (en turco)
Guisande

Como topónimo **Guisande** pode referirse a:

;En Galiza
***Guisande**, lugar da parroquia de Pousada, no concello de Boqueixón;
***Guisande**, lugar da parroquia dos Ánxeles, no concello de Brión;
***Guisande**, lugar da parroquia de Anos, no concello de Cabana de Bergantiños;
***Guisande**, lugar da parroquia de Goá, no concello de Cospeito;
***Guisande**, lugar da parroquia de San Miguel de Presqueiras, no concello de Forcarei;
***Guisande**, lugar da parroquia de Vincios, no concello de Gondomar;
***Guisande**, lugar da parroquia de Sindrán, no concello de Monforte de Lemos;
***Guisande**, lugar da parroquia de Friolfe, no concello do Páramo;
***Guisande**, lugar da parroquia de Santa Comba, no concello de Santa Comba.

;Fóra de Galiza

;En Portugal
***Guisande**, freguesía do concello de Braga;
***Guisande**, freguesía no concello de Santa Maria da Feira.

;Ríos de Galiza
***Río Guisande**, afluente do río Támoga;
***Río Guisande**, afluente do río Xallas.

## Véxase tamén
### Outros artigos
Pizza Hut

**Pizza Hut** é unha cadea de restaurantes e franquía internacional con sede en Plano, especializada en pizzas. O Pizza Hut é a maior cadea de pizzarías do mundo, con 16 796 restaurantes en todo o mundo a data de marzo de 2018.

## Historia
Pizza Hut foi fundado en 1958 por dous universitarios, Dan e Frank Carney, na cidade de Wichita, Kansas. A empresa gañou recoñecemento nacional na súa primeira campaña publicitaria, chamada "Putt Putt to Pizza Hut", que debutou na televisión estadounidense no 1965. No 1977 a compañía foi comprada por Pepsi. O símbolo máis distinto do Pizza Hut é o característico teito pintado en vermello, coma un chapeu, presente tamén no logotipo da empresa. Un feito curioso é que a pesar de estar presente en case todo o mundo, Pizza Hut nunca ousou entrar no mercado italiano.

A compañía anunciou un cambio de marca que se iniciou o 19 de novembro de 2014. O cambio de marca foi un esforzo para aumentar as vendas, que caeran nos dous anos anteriores. O menú ampliouse para introducir varios elementos como sabores de codia e once novas especialidades en empanadas. Tamén se actualizaron os uniformes de traballo para os empregados.

## Notas 
## Véxase tamén 
### Ligazóns externas 
* Páxina web oficial da empresa
John Hanning Speke

**John Hanning Speke**, nado o 4 de maio de 1827 e finado o 15 de setembro de 1864, foi un militar do exército británico da India e explorador de África, coñecido polo descubrimento do nacemento do río Nilo e do Lago Vitoria.

## Traxectoria 
miniatura|Retrato de John Hanning Speke dunha fotografía orixinal de Southwell Brothers de arredor do ano 1863.
miniatura|A ruta da expedición de Burton e Speke (1857-1858) e Speke e Grant (1863).
De mozo serviu no Panxab (India) e explorou o Himalaia. Fixo tres viaxes de exploración a África. Tamén foi o autor da "hipótese hamita", unha das principais causas sospeitosas do xenocidio de Ruanda.

Na súa primeira viaxe, en 1854, uniuse ao famoso Richard Francis Burton para unha expedición a Somalia. Speke permaneceu na cidade de Barbera á espera do regreso de Burton, quen, partindo de Zaila, logrou chegar, a pesar das dificultades, á 'cidade prohibida' de Harar.

Fixo dúas viaxes máis a África con Richard Francis Burton en busca das fontes do río Nilo (1857 e 1858). Na segunda desas viaxes descubriron o lago Tanganica. Debido á enfermidade de Burton, Speke continuou ata que descubriu o lago Vitoria, ao que sinalou como a fonte do Nilo ao seu regreso a Inglaterra sen esperar o regreso de Burton.

Debido a unha polémica con Burton (que non aceptou que o Lago Vitoria fose a fonte do Nilo), regresou uns anos máis tarde (en outubro de 1860) para demostrar que os seus cálculos eran correctos, e descubriu as fervenzas do Ripon, que intuíu que eran onde naceu o Nilo. Desta volta volveu pola beira norte, aínda que non puido facelo seguindo todo o curso do Nilo por problemas coas tribos veciñas. Seguiu a dirección norte ata Gondokoro (no Sudán) onde coñeceu a Samuel Baker e á súa muller subindo río arriba, e rematou por Exipto para regresar a Inglaterra.

A discusión con Burton orixinouse do feito de que Burton cría que o Nilo naceu no lago Tanganica, pero Speke díxolle que non podía ser, porque este lago estaba por debaixo do nivel do lago Vitoria e que a auga non podía subir. Determinou o aumento do nivel nuns 360 m. Este cálculo baseouse na diferenza da temperatura de ebulición da auga en ambos os lugares. Anos máis tarde Henry Morton Stanley demostrou que Speke tiña a razón.

Morreu aos 37 anos nun sospeitoso accidente de caza en Somerset por un disparo do seu propio rifle, na mañá do 18 de setembro de 1864, día sinalado para o enfrontamento cara a cara con Burton para probar a súa teoría, organizada pola sección xeográfica da British Bath Association. Este feito fixo que a teoría errónea de Burton prevalecera ante a opinión pública ata que Henry Morton Stanley a refutou en 1877.

## Notas 
## Véxase tamén 
### Bibliografía 
*
* 
* 
*  — Includes Charles Waterton, John Hanning Speke, Henry Seebohm and Mary Kingsley. 
*  (the only full-length biography).
* 
* 
* 
* 
*
Banksy

**Banksy** é o pseudónimo dun grafiteiro británico, que se cre naceu preto de Bristol en 1974. Especúlase que o artista suízo Maître de Casson pode ser Banksy. Maître de Casson nega isto na súa páxina web. Outra teoría apunta a que pode ser Robert Del Naja, fundador do grupo musical Massive Attack.

## Traxectoria
Segundo Tristan Manco, Banksy "naceu en 1974 e criouse en Bristol, Inglaterra. Fillo dun técnico de fotocopiadoras, empezou de carniceiro pero empezou a grafitear durante o *boom* que tivo esta actividade na súa cidade a final dos anos 80s".

As súas creacións apareceron en cidades de todo o mundo. Iniciou a súa carreira no ambiente cultural que se creou no metro de Bristol e no que colaboraron tamén artistas e músicos.

Banksy non vende fotos das súas creacións nas rúas. Sábese de casas de poxas que tentaron vender as súas creacións no mesmo sitio onde foron feitas, sen importarlle a maneira como o gañador da poxa retiraría logo a obra adquirida.

A obra "'The Flower Chucker" foi incluída na longametraxe *The Age of Stupid* como mostra representativa de toda a arte moderna almacenada para despois do final do mundo tal e como o coñecemos.

*Exit Through The Gift Shop*, a súa primeira película, debutou no Festival de Sundance de 2010 e foi estreada no Reino Unido o 5 de marzo.

## Notas
## Véxase tamén
### Outros artigos 
* Dismaland
### Ligazóns externas
*www.banksy.co.uk .
*Fotos de traballos na rúa de Banksy
The End Is the Beginning Is the End

"**The End Is the Beginning Is the End**" é unha canción de The Smashing Pumpkins que foi editada na banda sonora da película de Joel Schumacher *Batman & Robin*.

Trátase da primeira edición do grupo onde aparece o batería Matt Walker, que posteriormente gravaría en varios temas do álbum *Adore* e en todos os do traballo en solitario de James Iha *Let It Come Down*.

## Lista de cancións
### Single track listing
#"The End Is the Beginning Is the End" (Corgan) 5:09
#"The Beginning Is the End Is the Beginning" (Corgan) 5:04
#"The Ethers Tragic" (Corgan) (Instrumental) 2:47
#"The Guns of Love Disastrous" (Corgan) (Instrumental) 4:11

### *The Remixes* single track listing
#"The End Is the Beginning Is the End (Stuck in the Middle with Fluke Vox Mix)" -6:44
#"The End Is the Beginning Is the End (Stuck in the Middle with Fluke Alternative Mix)"  -5:39
#"The End Is the Beginning Is the End (Rabbit in the Moon's Melancholy & the Infinite Madness Mix)" -9:28
#"The End Is the Beginning Is the End (Hallucination's Gotham Ghetto Beats)"  -6:15
#"The End Is the Beginning Is the End (Rabbit in the Moon's Infinite Radio Edit)"  -5:13
Zero

**"Zero"** é unha canción da banda estadounidense de rock alternativo The Smashing Pumpkins. Foi o terceiro sinxelo do seu álbum *Mellon Collie and the Infinite Sadness*, publicado o 23 de abril de 1996. A portada é unha fotografía da moza de Billy Corgan nesa época, Yelena Yemchuk, que tamén dirixiu o videoclip.

## Caras b 
A diferenza da maioría dos sinxelos, "Zero" foi publicada como un EP en incluía o tema "Pastichio Medley", un popurrí de partes de cancións das sesións do *Mellon Collie...* que na súa meirande parte non se editaron. O popurrí dura 23 minutos e ten máis de 70 cancións. O popurrí tamén ten fragmentos de temas que foron editados; O anaco da canción "Disconnected" é un *riff* dunha primeira versión de "The Aeroplane Flies High (Turns Left, Looks Right)" (orixinalmente cara b do sinxelo "Thirty-Three") é o *riff* chamado "Rachel" rematou sendo o tema do álbum "X.Y.U.". Finalmente, na reedición de 2012 de *Mellon Collie* aparecen varios temas do "Medley" publicados como versións completas.

O tema "Tribute to Johnny" é unha homenaxe instrumental ao guitarrista Johnny Winter.

## Lista de cancións 
# "Zero" – 2:39
# "God" – 3:09
# "Mouths of Babes" – 3:46
# "Tribute to Johnny" (Corgan/James Iha) – 2:34
# "Marquis in Spades" – 3:17
# "Pennies" – 2:28
# "Pastichio Medley" – 23:00

## Notas
Illa Unimak

A **Illa Unimak** (en aleutiano: **Unimax**) é a illa máis grande das illas Aleutianas no estado de Alasca. É a illa máis oriental das illas Aleutianas, cunha superficie de 4.069´9 quilómetros cadrados, nela atópase o Monte Shishaldin, un dos dez volcáns máis activos do mundo. Segundo o Oficina do Censo dos Estados Unidos, no ano 2.000 vivían 64 persoas en Unimak, todos eles na cidade de False Pass no extremo oriental da illa.

Unimak ten un conxunto relativamente diverso de mamíferos terrestres, incluíndo oso pardos e caribús. Ao oeste de Unimak, o mamífero nativo máis grande das Aleutianas é o raposo vermello.

O Faro de Cabo Scotch foi construído en 1905 e era controlado pola Garda Costeira dos Estados Unidos. O 1 de abril de 1946, durante o terremoto de 1946 das illas Aleutianas, o faro foi golpeado por un tsunami. A pesar de que o faro estaba a 30 metros sobre o mar, o faro deslizouse no mar, matando a cinco gardacostas.
Try, Try, Try

**"Try, Try, Try"** é unha canción de The Smashing Pumpkins. Foi o terceiro e derradeiro sinxelo do seu quinto álbum *MACHINA/The Machines of God*. O tema foi composto polo líder da banda Billy Corgan, e no sinxelo está acompañado pola cara-b "Here's to the Atom Bomb". Como a meirande parte dos seus sinxelos posteriores, "Try, Try, Try" non tivo éxito comercial e o cru vídeo musical que se realizou para o tema tampouco axudou moito a isto.

Unha versión alternativa de "Try, Try, Try" aparece no terceiro EP do álbum *MACHINA II/Friends and Enemies of Modern Music* e no sinxelo "Untitled".

## Lista de cancións
#"Try, Try, Try" - 5:09 
#"Here's to the Atom Bomb" - 4:26
Escola Galega de Administración Pública

A **Escola Galega de Administración Pública** (**EGAP**) é un centro oficial de docencia e de investigación en todas aquelas materias que foren de interese para o persoal ao servizo da Xunta de Galicia e, de ser o caso, doutras administracións galegas. Ten a súa sede en Santiago de Compostela.

## Orixe 
A Escola Galega de Administración Pública foi creada de acordo co Decreto 163/1982, do 1 de decembro, como órgano administrativo sen personalidade xurídica propia. Posteriormente, e de acordo coa Lei 4/1987, do 27 de maio (modificada pola Lei 10/1989, do 10 de xullo), a EGAP constitúese nun organismo autónomo de carácter administrativo adscrito á Consellería de Presidencia e Administración Pública, con personalidade xurídica de seu e con plena autonomía funcional para o cumprimento dos seus fins.

## Funcións 
* **Formación** de directivos e persoal ao servizo da administración pública de Galicia e entes locais da comunidade. Na mesma liña de actuacións leva a termo unha importante tarefa de formación mediante a organización de cursos, presenciais e por vía de Internet.

* **Estudos e investigación**: para o fomento da investigación en materia de Administración Pública e ciencia da administración.
Río Loira

Hai varios ríos co nome de **Loira**:

***Río Loira**, río de Galicia que desemboca na ría de Cedeira;
***Río Loira**, río de Galicia que desemboca na ría de Pontevedra;
***Río Loira** (en francés *Loire*), río de Francia que desemboca en Nantes.
Raúl González

***Raúl González Gómez**, mestre e político galego (1903-1995).
***Raúl González Puebla**, político galego, alcalde da Guarda.
***Raúl González Blanco**, futbolista español (n. 1977).
Illa Spaatz

A **illa Spaatz** é unha illa cuberta polo xeo, na Antártida. Está situada a  ao suroeste da Illa Alexandre I e ao oeste da base da península Antártica, preto da costa da Terra de Ellsworth e a 30 millas ao leste da illa Smyley.

Ten 50 millas de longo por 25 millas de ancho e cobre unha área de ao redor de 4.100&nbsp;km². O lado norte da illa linda coa entrada de Ronne; o resto da illa está rodeada polo xeo agás o estreito de Stange e o estreito de Xurxo VI.

Finn Ronne e Carl Eklund do Servizo Estadounidense do Antártico (USAS) (1939-1941) exploraron o lado norte deste espazo xeográfico en decembro de 1940. Foi fotografada desde o aire e trazado o primeiro mapa da illa pola Expedición de Investigación do Antártico de Ronne (1947-1948) dirixida por Finn Ronne. Foi chamada así por Ronne en honra ao xeneral Carl Spaatz, Xefe de Persoal da USAAF, quen deu a axuda aérea para a asistencia da expedición.

## Reclamacións territoriais 
Chile inclúe á illa na Comuna Antártica da Provincia da Antártica Chilena dentro da Rexión de Magallanes e da Antártica Chilena. Para o Reino Unido integra o Territorio Antártico Británico, pero ambas reclamacións están suxeitas ás disposicións do Tratado Antártico.

Nomenclatura dos países reclamantes: 
* Chile: ? 
* Reino Unido: *Spaatz Island*
Álvarez Blázquez

Os apelidos **Álvarez Blázquez** fan referencia, ademais doutras persoas, aos fillos de Darío Álvarez Limeses e María Blázquez Ballester:

***Darío Álvarez Blázquez** (1910-1979);
***Celso Álvarez Blázquez** (n. 1913);
***Xosé María Álvarez Blázquez** (1915-1985);
***Alfonso Álvarez Blázquez** (n. 1917);
***Emilio Álvarez Blázquez** (1919-1988);
***Álvaro Álvarez Blázquez** (1921-2005).

## Véxase tamén
### Outros artigos
G.L.O.W.

"**G.L.O.W.**" é unha canción da banda estadounidense de rock alternativo The Smashing Pumpkins, editado o 4 de novembro do 2008. Foi emitida por vez primeira na emisora de radio Q101 o día 29 de setembro do 2008. Este é o derradeiro sinxelo que conta co batería Jimmy Chamberlin, que deixou a banda en marzo do 2009.

"G.L.O.W." lanzouse como descarga dixital en iTunes e tamén como tema descargable para o *Guitar Hero World Tour*, xunto con "1979" e "The Everlasting Gaze". A banda realizou un vídeo musical para o tema co director Justin Coloma que apareceu no seu MySpace o 2 de decembro do 2008.

## Listaxe de cancións
**Digital 45**
# "G.L.O.W." – 3:20
# "Superchrist" – 7:05

**Guitar Hero Download Package**
# "G.L.O.W." - 3:20
# "1979" - 4:24
# "The Everlasting Gaze" - 4:01
Siberut

**Siberut** é a máis grande e máis setentrional das illas Mentawai, situada a 150 quilómetros ao oeste de Sumatra no océano Índico. Forma parte de Indonesia, a illa é o fogar principal para os mentawai. A metade occidental da illa foi declarada como Parque Nacional en 1993. Gran parte da illa está cuberta de selva, pero está explotada pola industria madeireira.

As illas menores adxacentes a Siberut inclúen Karamajet e Masokut, que se atopan no estreito Bungalaut no sur da illa.

Siberut viuse afectada polo tsunami de 2004, pero sen ningunha perda coñecida da vidas humanas.

## Xeografía 
Illa Siberut ten un cálido e húmido clima de selva tropical, cunha choiva anual de 4.000&nbsp;mm. As temperaturas oscilan entre 22 e 31&nbsp;°C, e a media de humidade dun 81-85%. A costa leste ten moitos illotes, Baías e arrecife de coral, e está cuberta con bosques de mangleiros que se estenden ata 2&nbsp;km de ancho antes de dar paso aos bosques de Nipa. O oeste é principalmente de bosques de *Barringtonia* e é difícil chegar por mor dun mar axitado e abruptos cantís. O interior montañoso elévase a 384 metros, con moitas correntes de auga que forman pantanos nas terras baixas.

### Medio Ambiente 
Siberut foi recoñecida como Reserva da Biosfera en 1981. En 1993, a parte occidental da illa foi designada como Parque Nacional, cunha superficie de 1.905&nbsp;km².

Ao redor do 70% dos bosques que están fóra da reserva están suxeitos a concesións madeireiras, algúns operativos e outros pendentes.

No ano 2001 a UNESCO trouxo unha nova fase do seu Programa Siberut, coa intención de protexer o ecosistema a través do desenvolvemento local. Esta fase implica a creación dunha asociación de comunidades locais, grupos conservacionistas e o goberno local, un enfoque que parece ser popular a nivel local.
Galería de imaxes da igrexa de Santa María de Soutolongo

A igrexa de Santa María de Soutolongo está situado na parroquia de Soutolongo, concello de Lalín.

## Galería de imaxes

Ficheiro:Igrexa de Santa María de Soutolongo, Lalín.JPG
Ficheiro:Igrexa de Santa María de Soutolongo, Lalín 2.JPG
Ficheiro:Portada da igrexa de Santa María de Soutolongo, Lalín.JPG
Ficheiro:Laín, Soutolongo 01-01.JPG|Estatua da Virxe na fachada.
Ficheiro:Lateral igrexa de Santa María de Soutolongo, Lalín.JPG
Ficheiro:Posterior igrexa de Santa María de Soutolongo, Lalín.JPG
Ficheiro:Fiestras igrexa de Santa María de Soutolongo, Lalín.JPG
Ficheiro:Lateral igrexa de Santa María de Soutolongo, Lalín 2.JPG
Ficheiro:Reloxo de sol na igrexa de Santa María de Soutolongo, Lalín.JPG

### Interior

Ficheiro:Pinturas do altar da igrexa de Soutolongo, Lalín.JPG
Ficheiro:Pinturas altar dereita igrexa de Soutolongo, Lalín.JPG
Ficheiro:Pinturas altar esquerda igrexa de Soutolongo, Lalín.JPG
Ficheiro:Sagrario pintado na igrexa de Soutolongo, Lalín.JPG
Ficheiro:Interior do sagrario da igrexa de Soutolongo, Lalín.JPG
Ficheiro:Pinturas altar esquerda abaixo igrexa de Soutolongo, Lalín.JPG
Ficheiro:Pinturas fronte ao altar na igrexa de Soutolongo, Lalín.JPG
Ficheiro:Sepulcro na igrexa de Soutolongo, Lalín 2.JPG

## Véxase tamén
### Outros artigos
*Galería de imaxes de Lalín
Thirty-Three

**"Thirty-Three"** é unha canción de The Smashing Pumpkins. Foi o quinto e derradeiro sinxelo do seu terceiro álbum, *Mellon Collie and the Infinite Sadness*. Foi tamén o primeiro sinxelo editado despois do despedimento de Jimmy Chamberlin e da morte de Jonathan Melvoin. A canción acadou o posto 39 da lista *Billboard Hot 100* a finais de 1996.

## Lista de cancións
### US Promo CD single e UK Promo CD single
#"Thirty Three" (Corgan) - 4:09

### US Maxi-CD single e UK CD single CD1
#"Thirty Three" (Corgan) - 4:09
#"The Last Song" (Corgan) – 3:55
#"The Aeroplane Flies High (Turns Left, Looks Right)" (Corgan) – 8:31
#"Transformer" (Corgan) – 3:25

### UK CD single CD2
#"Thirty Three" (Corgan) - 4:09
#"The Bells" (James Iha) – 2:17
#"My Blue Heaven" (George Whiting/Walter Donaldson) – 3:20

### CD single da caixa *The Aeroplane Flies High* e Japanese promo CD single
#"Thirty Three" (Corgan) - 4:09
#"The Last Song" (Corgan) – 3:55
#"The Aeroplane Flies High (Turns Left, Looks Right)" (Corgan) – 8:31
#"Transformer" (Corgan) – 3:25
#"The Bells" (James Iha) – 2:17
#"My Blue Heaven" (George Whiting/Walter Donaldson) – 3:20
Bergelmir (lúa)

**Bergelmir** ou **Saturno XXXVIII** (a súa designación provisional era **S/2004 S 15**) é unha lúa de Saturno. O seu descubrimento foi anunciado por Scott S. Sheppard, David C. Jewitt, Jan Kleyna, e Brian G. Marsden o 4 de maio de 2005 a partir de observación feitas entre o 12 de decembro do 2004 e o 9 de marzo do 2005.

Bergelmir ten uns 6 mks de diámetro, e orbita Saturno a unha distancia duns 19,372 millóns de kms en 1006,659 días, cunha inclinación orbital de 157° respecto da eclíptica (134° respecto do ecuador de Saturno), posúe un movemento retrogrado e unha excentricidade orbital de 0,152.

Recibiu Bergelmir coma o seu nome oficial en abril do 2007, un xigante da mitoloxía nórdica e neto de Ymir, o xigante primordial. Bergelmir e a súa muller foron os únicos superviventes do enorme diluvio de sangue que brotou das feridas de Ymir, cando este foi asasinado por Odín e os seus irmáns na noite dos tempos. Bergelmir converteríase no pai dunha nova raza de xigantes.

## Notas 
* Institute for Astronomy Saturn Satellite Data
* Jewitt's New Satellites of Saturn page
* IAUC 8523: *New Satellites of Saturn* 4 de maio do 2005 (descubrimento)
* MPEC 2005-J13: *Twelve New Satellites of Saturn* 3 de maio do 2005 (descubrimento e efemérides)
* IAUC 8826: *Satellites of Jupiter and Saturn* 5 de abril do 2007 (bautizando a lúa)

## Véxase tamén 
### Outros artigos 
* Grupo Nórdico
* Saturno
Bestla (lúa)

**Bestla** ou **Saturno XXXIX** (a súa designación provisional era **S/2004 S 18**) é unha lúa irregular de movemento retrógrado de Saturno. O seu descubrimento foi anunciado por Scott S. Sheppard, David C. Jewitt, Jan Kleyna, e Brian G. Marsden o 4 de maio de 2005 a partir de observacións feitas entre o 13 de decembro do 2004 e o 5 de marzo do 2005.

Bestla ten uns 7 km de diámetro, e orbita Saturno a unha distancia media duns 20,192 millóns de km en 1088 días, cunha inclinación orbital de 147° respecto da eclíptica (151° respecto do ecuador de Saturno), posúe un movemento retrogrado e unha excentricidade orbital de 0,5176. Algunhas observacións feitas no 2005, suxiren que Bestla podería ter unha grande excentricidade, dun valor de 0,77. Coma moitas outras lúas irregulares de xigantes gasosos, a excentricidade de Bestla podería variar coma resultado do efecto de Kozai.

Recibiu o seu nome oficial en abril do 2007, unha xigante de xeo da mitoloxía nórdica, nai de Odín.

## Notas 
## Véxase tamén 
### Outros artigos 
* Grupo Nórdico
* Saturno

### Ligazóns externas 
* Saturn's Known Satellites (por Scott S. Sheppard) 
* Jewitt's New Satellites of Saturn page
* IAUC 8523: *New Satellites of Saturn* 4 de maio do 2005 (descubrimento)
* IAUC 8826: *Satellites of Jupiter and Saturn* 5 de abril do 2007 (bautizando a lúa)
Fonte do Ídolo

A **Fonte do Ídolo** é un monumento romano da cidade de Braga, en Portugal. Localízase na Rúa do Raio, na zona central da cidade.

## Historia
A cidade romana de Bracara Augusta foi fundada arredor do ano 16 a.C, na época de Augusto, sobre unha antiga *oppdida* que servira de capital aos brácaros, un pobo galaico que gobernara de forma autónoma aquela rexión antes da chegada de Roma. No Imperio, xeralmente tolerante en materia relixiosa, permitíase o culto a divindades locais, alén dos deuses estritamente romanos. A Fonte do Ídolo insírese nese contexto, sendo un santuario dedicado a unha dinvindade local chamada Tongoenabiago, -se ben algúns autores cren que este nome podería aludir á deusa Navia ou Nabia (tongoe-nabia-ago)-, que nun caso coma no outro, amosa estar asociada a cursos de auga.

Posibelmente construída no século I d.C, A *Fonte do Ídolo* consiste nunha fonte de auga con inscricións e figuras esculpidas nun afloramento natural de granito. Nunha inscrición pode lerse o seguinte: CE]LICUS. FRONTO ARCOBRIGENSIS AMBIMOGIDUS FECIT, isto alude ao promotor da fonte, de nome *Célico Fronto*, natural de Arcóbriga, e talvez co cargo de *Ambimogido*. Preto desa inscrición encóntrase unha figura vestida cunha toga, que podería representar o dedicante, é dicir a Célico Fronto. Ao carón, sobre a fonte de auga, atópase outra figura esculpida: un busto, erodido, dentro dun nicho de perfil clásico cunha figura no frontón. Preto desa figura existe tamén outra inscrición co nome do dedicante e o nome da divindade *Tongoenabiago*, que probabelmente está representada pola figura do nicho. Preto da fonte foron tamén descubertos vestixios arquitectónicos que indican que o santuario pode ser parte dun templo.

A Fonte do Ídolo é o único monumento romano de Bracara Augusta que sobrevive intacto até os nosos días, sendo moi importante polas informacións que fornece sobre o culto relixioso que os galaicos aínda profesaban na época romana.

O 6 de xuño de 1910 o sitio foi clasificado como Monumento Nacional de Portugal.

## Véxase tamén
### Ligazóns externas 
* Fonte do Ídolo (IGESPAR)  
* Bracara Augusta (Unidade de Arqueoloxía da Universidade do Miño) 
* Fotos e visita virtual á Fonte do Ídolo
* Historia da Fonte do Ídolo, incluíndo o "Caso Negro dos Granjinhos"
Rai 2

**Rai 2** é a segunda canle televisiva da RAI, a empresa estatal concesionaria en exclusiva do servizo público radiotelevisivo en Italia. Rai Due proponse como canle xeneralista dirixida a un *target* novo. Iniciou as súas propias transmisións de radio o 29 de marzo de 1928 e as de televisión o 4 de novembro de 1961.

Nada como *Secondo programma* orixinariamente, foi logo rebautizada *Rete 2* como consecuencia da reforma da RAI de 1975 para asumir a súa denominación definitiva e o seu logo actual en 1982. Ligada inicialmente ó PSI Rai Due atopou lentamente a súa vocación como rede informativa.

## Historia 
A Rai Due iniciou a súa transmisión coa serie *Portobello* en 1961. Coa chegada da televisión privada nos 80, a canle tórnase nun estilo máis comercial que Rai Uno.

Co proceso da *lottizzazione* de outorgar canles públicas segundo correntes políticas para garantir a súa pluralidade, Rai Due pasou a ter unha influencia socialdemócrata. Nos anos 90 diversificáronse as canles da Rai, e Rai Due pasa a ser unha canle enfocada a un público máis novo que o da Rai Uno, e máis comercial có da Rai Tre. A mediados dos 90, a canle comeza a introducir unha mestura de programas informativos, teleseries, algúns programas satíricos e de lecer.

Actualmente Rai Due emite a maioría de series estadounidenses que posúe a Rai, e reality shows, ademais de series de éxito na ficción italiana como *Incantesimo*. Tamén é a que emite a maioría de programación infantil.

No proceso do apagamento analóxico, na conseguinte transmisión dixital (TDT), Rai Due será a primeira das tres canles da Rai en levar a cabo a acción.

## Programación 
### Series 
* *Ghost Whisperer*
* *Friends*
* *JAG*
* *Incantesimo*
* *Desperate Housewives*
* *NCIS*
* *Lost*

### Programas 
* *Factor X*
* ''L'Isola dei famosi*
* *Piazza grande*

### Programación infantil 
* *Digimon*
* *Disney Club*
* *I Lunnis*
* *Looney Tunes*
* *Pretty Cure*
* *Winx Club''

## Véxase tamén 
### Outros artigos 
* Rai 1
* Rai 3
* Rai 4

### Ligazóns externas 
* Web oficial de Rai 2
El alcalde de Zalamea

***El alcalde de Zalamea*** (*O alcalde de Zalamea*), cuxo título orixinal era ***El garrote más bien dado***, é unha obra teatral do Século de Ouro de Pedro Calderón de la Barca.
## Sinopse 
[miniatura|300px|*El alcalde de Zalamea*. Relevo en bronce, detalle do monumento a [Pedro Calderón de la Barca|Calderón de Madrid (J. Figueras, 1878).]]
A trama desenvólvese en Zalamea de la Serena, unha vila da provincia de Badaxoz, durante o verán de 1580, ano no cal Filipe II manda un exército cara a Portugal para reclamar os seus dereitos dinásticos sobre a Coroa Portuguesa. O capitán dunha bandeira do terzo aloxado na vila séntese enormemente atraído pola filla dun labrego adiñeirado que posteriormente será nomeado alcalde. Tras varias artimañas os seus plans para ver a moza son truncados polo comandante do terzo, Lope de Figueroa; así que cando as tropas abandonan a vila decide volver cuns poucos soldados fieis e raptar a labrega, a quen logo forza. O capitán é prendido polo pai da moza, xa ordenado alcalde, e a parte seguinte baséase no intento de reclamar xustiza e recuperar a honra familiar por métodos non-convencionais que consistirían en matar a súa propia filla. Un alcalde non tiña xurisdición sobre delitos cometidos por militares, pero habilmente demorou a Lope de Figueroa, que reclamaba o cativo, ata a chegada do Rei; grazas a un afortunado discurso do alcalde, permite que este teña xurisdición sobre o capitán.

## Personaxes 
## Os acontecementos na realidade 
Calderón de la Barca pon en boca de Pedro Crespo que a historia é verdadeira ó final da obra, pero non chegou até a actualidade ningunha testemuña sobre os sucesos nin sobre a presenza dunha bandeira en Zalamea. As andainas de Filipe II pola zona nesas épocas están perfectamente constatadas chegando a hospedarse uns meses en Badaxoz.

## Repercusións na actualidade 
* Con motivo do cuarto centenario do nacemento de Calderón de la Barca Correos emitiu o 17 de novembro do 2000 un selo de 60 céntimos cuxo motivo principal foi *El alcalde de Zalamea*.
* Dende 1994 a obra é representada a terceira semana de agosto en Zalamea de la Serena. Nun grande espazo ó aire libre no cal participan uns cincocentos veciños da localidade, e con capacidade para un público de máis de 2500 persoas. En 2008 foi cualificada *Festa de Interés turístico Rexional*.

## Notas 
## Véxase tamén 
### Bibliografía 
* Pedro Calderón de la Barca; *El alcalde de Zalamea*. Edición de Á.J. Valbuena-Briones, colección Letras Hispánicas, Ed. Cátedra, 1995.

### Ligazóns externas 
* Versión en liña de *El alcalde de Zalamea*
Goiana

**Goiana** é un municipio brasileiro do estado de Pernambuco. A súa poboación o ano 2009 era de 74 424 habitantes.
Narvi (lúa)

**Narvi** ou **Saturno&nbsp;XXXI**, é unha lúa de Saturno. Foi descuberta por un equipos de astrónomos liderados por Scott S. Sheppard no 2003 e recibiu a designación temporal de **S/2003&nbsp;S&nbsp;1**.

## Descrición 
Narvi ten uns 6,6 kms de diámetro, e orbita Saturno a unha distancia media duns 19,371 millóns de kms en 1006,541 días, cunha inclinación orbital de 137° respecto da eclíptica (109° respecto do ecuador de Saturno), posúe un movemento retrogrado e unha excentricidade orbital de 0,320.

## Nome oficial 
Recibiu o seu nome oficial en xaneiro do 2005, o seu nome sería Narvi que procede da mitoloxía nórdica, coñecido tamén coma Narfi ou Nari, fillo de Loki e Sigyn, Narvi sería asasinado para castigar a Loki polos seus crimes. Os deuses tornaron ó seu irmán Váli nun lobo que o degolaría. As entrañas de Narvi foron usadas para converter a Loki en pedra para sempre, ou coma mínimo ata a chegada do Ragnarok. O nome foi aprobado polo grupo de traballo para a nomenclatura planetaria da UAI o 21 de xaneiro do 2005.

## Véxase tamén 
### Outros artigos 
* Grupo Nórdico
* Saturno

### Ligazóns externas 
* IAU Working Group for Planetary System Nomenclature
* IAUC 8116: *Satellites of Jupiter and Saturn* abril 11, 2003 (descubrimento)
* MPEC 2003-G39: *S/2003 S 1* abril 8, 2003 (descubrimento e efeméride)
* IAUC 8471: *Satellites of Saturn* 21 de xaneiro de 2005 (bautizando a lúa)
Río Aguas

O **río Aguasvivas** ou **Aguas** é un afluente de río Ebro pola súa marxe dereita. O Aguasvivas discorre polas provincias de Teruel e Zaragoza (Aragón, España).

Nace entre as serras de Pelarda e Cucalón, entre Fonfría e Allueva, en Teruel. Abre unha foz en Segura de Baños e en Huesa del Común. En Blesa forma o Hocino. É represado no encoro de Moneva. En Almonacid de la Cuba existe aínda unha presa romana. Atravesa a chaira do Val do Ebro e desemboca no Ebro en La Zaida, provincia de Zaragoza.

É un río de escaso caudal e intensamente aproveitado. É de réxeime moi irregular. A intensa explotación deste río remóntase á época da colonización romana na que se explotou de forma intensiva toda a conca con fins principalmente agrícolas. Esta intensa explotación romana do Aguasvivas, proporcionou unha gran concentración patrimonial, destacando a presa de Almonacid de la Cuba (ou o Ollo da Cuba), que é a maior de todo o mundo romano, así como, as presas da Parede dos Mouros en Muniesa e do Hocino en Blesa, a vila de La Malena ou os regadíos de Belchite, enclaves que conforman.
Mike Byrne

**Mike Byrne**, nado en Portland (Oregón) o 6 de febreiro de 1990, é un batería estadounidense, exmembro de The Smashing Pumpkins.

## Traxectoria 
Byrne medrou en Beaverton, un suburbio de Portland, cos seus pais Eric e Chris Byrne. Comezou a tocar a batería con regularidade aos 12 anos e posteriormente tocou nas bandas locais The Mercury Tree and Moses e Smell the Roses. Durante o seu paso polo instituto Beaverton High School, no cal se graduou no 2008, traballou nun McDonald's para gañar cartos para a universidade.

Cando o líder da banda Billy Corgan anunciou audicións para a substitución de Jimmy Chamberlin, Byrne, un estudante de primeiro ano da Berklee College of Music, foi elixido entre miles de solicitantes. El tocou a batería na banda tributo a Sky Saxon chamada Spirits in the Sky en seis concertos en agosto do 2009 xunto con Corgan, Kerry Brown, Kevin Dippold, Mark Tulin, Linda Strawberry, Ysanne Spevack, Mark Weitz e Dave Navarro, e tamén tocou a batería no novo traballo de The Smashing Pumpkins, *Teargarden by Kaleidyscope*.
O 17 de agosto do 2009 foi anunciado oficialmente coma novo batería de The Smashing Pumpkins. Os Pumpkins eran xa unha das súas bandas favoritas, estando Jimmy Chamberlin entre as súas principais influencias. A súa canle de YouTube, que creou tres anos antes de unirse á banda, bautizouna como "MarquisinSpadez", unha referencia ao tema "Marquis in Spades", do EP de The Smashing Pumpkins *Zero*.

## Véxase tamén 
### Ligazóns externas 
* Smashing Pumpkins’ “Drummer of the Future” May Be 19 Years Old - *Rolling Stone*
Liga EBA

A **Liga Española de Baloncesto Afeccionado (Liga EBA)** é unha competición de baloncesto organizada pola Federación Española de Baloncesto. Trátase da cuarta liga en importancia das que se disputan en España, despois da Liga ACB, LEB Ouro e a LEB Prata. A liga dispútase simultaneamente en cinco grupos, onde se integran os equipos por proximidade xeográfica. Despois da temporada regular, dezaseis equipos avanzan aos playoffs, onde só catro equipos conseguen o ascenso á LEB Prata. Por outra banda, os peores clasificados de cada grupo descenden á Primeira División.

## Equipos 
Os seguintes son os equipos que compitiron na temporada 2020−21 da Liga EBA.
### Conferencia A 
A Conferencia A consistiu en tres grupos de once equipos cada un de Galiza, Asturias, Cantabria, Castela e León, Navarra, A Rioxa e o País Vasco.

### Conferencia B 
A Conferencia B consistiu en dezasete equipos divididos en dous grupos, un de nove equipos e outro de oito, de Castela-A Mancha, Comunidade de Madrid e as Illas Canarias.

### Conferencia C 
A Conferencia C consistiu en cinco grupos de sete equipos de Aragón, Cataluña e as Illas Baleares.

### Conferencia D 
A Conferencia D consistiu en dous grupos de once equipos de Andalucía, Estremadura e Ceuta e Melilla.

### Conferencia E 
A Conferencia E consistiu en dous grupos de dez equipos da Comunidade Valenciana e a Rexión de Murcia.

## Notas 
## Véxase tamén
### Ligazóns externas
*Sección da Liga EBA na páxina da FEB
Somoza

Como topónimo **Somoza** pode referirse a:

;En Galiza
***Somoza**, parroquia do concello da Pobra de Trives;
****Somoza**, lugar de dita parroquia;
***A Somoza**, parroquia do concello da Estrada;
****A Somoza**, lugar de dita parroquia;
***Castelo de Somoza**, parroquia do concello do Incio;
***Somoza**, lugar da parroquia de Botos, no concello de Lalín;
***Somoza**, lugar da parroquia de Asadur, no concello de Maceda;
***Somoza**, lugar da parroquia de Asados, no concello de Rianxo;
***Somoza**, lugar da parroquia da Rúa de Valdeorras, no concello da Rúa;
***A Somoza**, lugar da parroquia de Areas, no concello de Antas de Ulla;
***A Somoza**, lugar da parroquia de Olives, no concello de Estrada;
***A Somoza**, lugar da parroquia de Souto, no concello de Estrada;
***A Somoza**, lugar da parroquia de Escuadro, no concello de Silleda;
***A Somoza**, lugar da parroquia de Santiorxo, no concello de Sober.

Amais, como apelido pode referirse a:

***Anastasio Somoza Debayle**, político nicaraguano (1925-1980);
***Alfredo Somoza**, político galego (1892-1951);
***Roberto Somoza**, saxofonista galego.

## Véxase tamén
### Outros artigos
Raimbaut de Vaqueiras

[miniatura|**Rimbaut** compuxo un descordo plurilingüe, usando o [galego-portugués, entre outras linguas]]
**Raimbaut de Vaqueiras** ou **Riambaut de Vaqueyras**, activo desde aproximadamente 1180 e finado o 4 de setembro de 1207, foi un trobador provenzal e, máis tarde, cabaleiro. A súa vida xirou principalmente en torno á corte en Italia até 1203, cando se incorporou á Cuarta Cruzada.

## Traxectoria 
Como o seu nome indica, procedía de Raimbaut Vacqueyras, cerca de Orange, Francia. Pasou a maior parte da súa carreira como poeta na corte e foi amigo de Bonifacio I de Montferrat. Serviu con el na loita contra os municipios de Asti e Alessandria.  Raimbaut alegou obter a categoría de cabaleiro grazas á protección de Bonifacio co seu escudo na batalla de Messina, cando tomou parte co emperador Henrique VI na  invasión de Sicilia.  Estivo presente no asedio e toma de Constantinopla en 1204 e, a continuación, acompañou a Bonifacio a Tesalónica. Xeralmente suponse que Raimbaut faleceu o 4 de setembro de 1207, xunto con Bonifacio, nunha emboscada que lles fixeron os búlgaros.

## Obra
Os seus escritos, en particular a denominada *Carta Épica*, forman un importante comentario sobre a política do Imperio Latino nos seus primeiros anos. Sobreviviu unicamente unha edición das obras atribuídas a Raimbaut composta de 33 cancións e oito melodías asociadas. Utilizou unha ampla gama de estilos. Unha das súas cancións, *Kalenda Maia*, está considerada como unha das mellores melodías de trobadores. É salientábel unha composición poética, titulada *Eras quan vey verdeyar* e pertencente ao xénero do descordo, na que empregou o galego-portugués, entre outras linguas.

## Vaqueiras na ficción 
En 1922, Vaqueiras foi obxecto dun verso de teatro por Nino Berrini, *Rambaldo di Vaqueiras: I Monferrato*, procedente en Cyrano de Bergerac, de Edmond Rostand.

## Véxase tamén 
### Bibliografía 
**Los poemas del trovador Raimbaut de Vaqueiras*, edición e tradución: Joseph Linskill. La Haya: Mouton, 1964. 
*Nino Berrini, *Rambaldo di Vaqueiras: I Monferrato*. Milán, 1922.

### Ligazóns externas
*Texto do descordo pluriglingüe, coa súa tradución ao inglés ao lado
**Kalenda Maya*
**Kalenda Maya*
**Ara pot om conoisser e proar*
Cuberto

**Cuberto** pódese referir a:

* **Xogo de cubertos**, instrumento empregado de forma manual para servir, curtar, preparar e especialmente inxerir alimentos.
* **Alpendre**, construción rústica con paredes e tellado ou só con tellado, utilizada fundamentalmente para gardar o carro e os apeiros, leña, trastes e calquera tipo de ferramenta, alboio, cabanel, pendello.

## Véxase tamén 
*Cuberta
*Cobertor
*Cobertoira
*Cobertura
Illa Santa Inés

A **illa de Santa Inés** é unha illa de Chile que forma parte do arquipélago de Terra do Fogo, localizada ao suroeste da península de Brunswick, da que está separada polo estreito de Magallanes e outras illas menores. Ten unha superficie de 3.688 km², sendo a illa máis grande da comuna de Punta Arenas e a terceira maior do arquipélago de Terra do Fogo, logo da illa Grande e da illa Hoste.

## Características
Administrativamente, pertence á comuna de Punta Arenas, á Provincia de Magallanes e á XII Rexión de Magallanes e da Antártida Chilena.

O seu litoral nesta área é parte da Área Protexida Costeira e Mariña de Francisco Coloane. O resto da illa é parte da Reserva Nacional Alacalufes, do mesmo xeito que a illa Desolación e a península de Córdova. Esta última atópase enfronte da illa, no outro lado do estreito de Magallanes e é unha península da illa Riesco. A illa pertence ao arquipélago de Terra do Fogo. O punto máis alto da illa está a 1.341 metros.

A illa alberga un pequeno campo de xeo chamado Grandes Ventisqueros. Ten unha costa moi recortada con varios fiordes.

## Véxase tamén
### Ligazóns externas 
* whalesound.com/marine
Daniel Tammet

miniatura|dereita|Daniel Tammet
**Daniel Paul Tammet**, nado o 31 de xaneiro de 1979, é un escritor e tradutor británico.

## Traxectoria 
É o primeiro de nove irmáns dunha familia de clase media londiniense. Escribiu as súas memorias *Born on a Blue Day*, nas que fala de temas como a epilepsia, a sinestesia ou a síndrome de Asperger, que o acompañaron durante a infancia. Por outra banda, Tammet obstenta a marca pi europea en canto á memorización e recitado do número pi con 22.514 díxitos en algo máis de cinco horas.

## Notas 
## Véxase tamén 
### Ligazóns externas 
* Video excerpt from Daniel Tammet, the Brainman documentary 
* Daniel, the Incredible Brain 
* *60 Minutes* reportaxe sobre Tammet 
* Daniel Tammet no programa *The Late Show*
Tobo

[miniatura|dereita|300px|Tobo de [esquíos.]]
Un **tobo**, **tobal** ou **lapa** é un buraco ou túnel que un animal escarva no chan co fin de crear un espazo axeitado para habitar ou refuxiarse temporalmente. Os tobos achegan ao animal protección contra os depredadores e as inclemencias do tempo. Hai unha ampla variedade de animais que constrúen ou usan tobos.

Moitos mamíferos escavan tobos, especialmente os insectívoros, como a toupa, os roedores, como a denosiña, o rapos e os lagomorfos, coma o coello. Estímase que un só tobo de marmota ocupa un metro cúbico, e despraza 320 quilogramos de terra.

Incluso os carnívoros, como as suricatas e as ratas canguro, constrúen tobos.

Hai tamén peixes, anfibios, réptiles e aves que escarvan tobos, do mesmo xeito que numerosos invertebrados, como insectos, arañas, ourizos de mar, ameixas e vermes.

Os tobos pódense construír nunha gran variedade de lugares. As ratas canguro constrúenas na area fina; os térmites, na madeira; algúns ourizos de mar e ameixas, na rocha. Tamén teñen diferentes graos de complexidade: desde un simple tubo duns poucos centímetros de lonxitude, até unha complexa rede de túneles e cámaras interconectadas, de centos de metros, como algunhas coelleiras.